Document ID: 32006R0410

KOMISJONI MÄÄRUS (EÜ) nr 410/2006,
9. märts 2006,
millega muudetakse määrust (EÜ) nr 1291/2000, millega nähakse ette põllumajandussaaduste ja -toodete impordi- ja ekspordilitsentside ning eelkinnitussertifikaatide süsteemi kohaldamise ühised üksikasjalikud eeskirjad
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 17. mai 1999. aasta määrust (EÜ) nr 1255/1999 piima- ja piimatooteturu ühise korralduse kohta, (1) eriti selle artikli 26 lõiget 3,
ning arvestades järgmist:
(1)
Komisjoni 26. jaanuari 1999. aasta määruse (EÜ) nr 174/1999 (millega kehtestatakse nõukogu määruse (EMÜ) nr 804/68 rakendamise üksikasjalikud erieeskirjad piima ja piimatoodete ekspordilitsentside ja -toetuste kohta) (2) artikli 1 lõikes 1 on sätestatud, et toodete, mille eest taotletakse eksporditoetust, ühendusest eksportimine toimub ekspordilitsentsi esitamise alusel.
(2)
Määruse (EÜ) nr 174/1999 artikli 1 lõike 1 teises lõigus on lisaks ette nähtud, et ekspordilitsents tuleb esitada ka määruse I lisa II numbri all märgitud toodete kohta, millele pole eksporditoetust taotletud, välja arvatud komisjoni määruse (EÜ) nr 1291/2000 (3) artikli 5 lõike 1 esimeses ja neljandas taandes märgitud juhtudel.
(3)
Määruse (EÜ) nr 1291/2000 artiklis 5 on sätestatud, et litsentsi ei nõuta ning seda ei või esitada eksporditoetustega ekspordil, mis on muu hulgas seotud väikeste kogustega, mis ei ületa kõnealuse määruse III lisas sätestatud koguseid.
(4)
On asjakohane vabastada eksportijad ekspordilitsentsi esitamise kohustusest juhul, kui määruse (EÜ) nr 174/1999 I lisa II numbri all märgitud lõssipulbrit eksporditakse ilma eksporditoetuseta eespool nimetatud väikestes kogustes.
(5)
Seetõttu tuleks määruse (EÜ) nr 1291/2000 III lisa vastavalt muuta.
(6)
Käesoleva määrusega ettenähtud meetmed on kooskõlas piima- ja piimatooteturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 1291/2000 III lisas lisatakse tootesektori D lõppu järgmine tekst.
Ekspordilitsents ilma eksporditoetuseta (määruse (EÜ) nr 174/1999 artikli 1 lõike 1 teine lõik)
“0402 10
150 kg”
Artikkel 2
Käesolev määrus jõustub kolmandal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 9. märts 2006

Labels: 3
17